สวัสดีค่ะ สำหรับภาพนี้นะคะ เราจะพูดเกี่ยวกับนะคะ ประเพณีนะคะ หรือว่าเทศกาลลอยกระทงนั้นเองนะคะ ที่มีขึ้นที่ประเทศไทยนะคะ โดยในภาพนี้เนี่ย มีทั้งหมดสิบห้าภาพย่อยๆ ด้วยกันนะคะ

เรามาเริ่มกันตั้งแต่ภาพที่หนึ่งเลยนะคะ ในภาพที่หนึ่ง เราเห็นเป็นไงคะเป็นภาพบรรยากาศธรรมชาตินะคะ ที่เขียวขจีนะคะ มีความเขียวสดใสนะคะ ของต้นไม้นะคะ มีป่าไม้ที่อุดมสมบูรณ์ มีความเขียวนะคะ แล้วก็บนท้องฟ้าก็มีพระอาทิตย์ที่ส่องแสงเต็มดวงนะคะ บนท้องฟ้ามีเมฆมีนกนะคะ ที่มีสิ่งมีชีวิตคือรู้สึกสดชื่นสดใสนะคะ ในภาพนี้เนี่ย มันก็เหมือนกับว่าเป็น โดยภาพนี้เนี่ย ต้องการที่จะสื่อว่าเป็นช่วงของปลายฤดูฝนนะคะ ที่เรากำลังจะก้าวเข้าสู่ฤดูหนาวแล้วหรือว่าก้าวเข้าสู่เทศกาลลอยกระทงแล้วนะคะ โดยฤดูฝนเนี่ย มีความสำคัญกับเกษตรกรไทยนะคะ หรือว่ามีความสำคัญกับคนไทยเป็นอย่างมากเลยเลยทีเดียวนะคะ เพราะว่าคนไทยเนี่ย ก็อาศัยนะคะ หรือว่ามีวิถีชีวิตนะคะ เป็นไปตามฤดูกาลนะคะ ของฤดูกาลในแต่ละปีนะ ก็จะมีทั้งหน้าร้อน หน้าหนาว หน้าฝนนะคะ โดยช่วงฤดูฝนเนี่ย ก็จะเป็นช่วงระยะเวลาที่ค่อนข้างยาวนานนะคะ ก็จะมีความสำคัญกับชาวเกษตรกรนะคะ เพราะว่าถ้าฝนตกมากก็เป็นไงคะ ก็จะไม่ดีใช่ไหมคะ ก็จะเกิดน้ำท่วมนะ มีความ ทำให้ผู้คนเดือดร้อนนะคะ ก็คือ บ้านน้ำท่วมนะไม่มีที่อยู่อาศัย หรือว่าถ้าฝนตกน้อยเกินไปเป็นไงคะก็จะเกิด เขาเรียกว่า อากาศมันแล้งนะคะ ก็คือ ทำปลูกพวกพืชไร่พืชสวนอะไรเนี่ย ไม่ได้ดีนะคะ ไม่ได้คุณภาพนะคะ หรือว่าไม่โตเต็มที่นะคะ แต่ว่าถ้าฝนมากเกินไปทำไร่ทำนาหรือว่าทำสวนอะไรเนี่ย ก็มันจะทำให้เกิดความเสียหายนะคะ เพราะว่าน้ำมากเกินไป ทำให้เกิดน้ำท่วมนะคะ ต้นได้รับน้ำมากเกินไปนะคะ ก็ทำให้ต้นไม้เน่าเสียได้เหมือนกันนะคะ ดังนั้นฤดูฝนเนี่ย จริงๆ แล้วก็มีความสำคัญนะคะ ต่อการใช้ชีวิตของคนไทยมากๆ เลยทีเดียวนะคะ

ภาพที่สองค่ะ เราก็จะพูดถึงเรื่องเทศกาลลอยกระทงนะคะ เทศกาลลอยกระทงเนี่ย มันจะตรงกับวันขึ้นสิบห้าค่ำเดือนสิบสองของทุกปีนะคะ โดยคือวันที่เนี่ย ถ้าเราดูตามปฏิทินสากลแล้วเนี่ย จะไม่ตรงไม่เหมือนกันทุกปีนะคะ แต่ว่าถ้าตามปฏิทินจันทรคติของไทยเนี่ย จะตรงกับวันที่ วันขึ้นสิบห้าค่ำเดือนสิบสองนะคะ ดังนั้นในวันสากลเนี่ย ก็คือ จะเปลี่ยนแปลงไปนะคะ ไม่ตรงกันของทุกปีนะ เราจะดูตามพระจันทร์เป็นหลักนะคะ คือวันที่พระจันทร์ขึ้นเต็มดวงนั้นเองนะคะ ในภาพที่สองเนี่ย เราเห็นเด็กผู้หญิงคนหนึ่งใช่ไหม ที่กำลังที่จะเตรียมทำกระทงส่วนตัวของตัวเองนะคะ ที่สำหรับที่จะไปลอยกระทงในวันลอยกระทงใช่ไหมคะ ก็คือ ส่วนใหญ่เขาก็จะทำวันนั้นแหละนะ จะไม่ทำก่อนล่วงหน้าสักเท่าไหร่ เพราะว่าถ้าทำก่อนล่วงหน้าแล้วกระทงมันจะไม่สวยนะคะ เต็มที่ก็อาจจะทำล่วงหน้าแค่วันเดียวเท่านั้นเองนะคะ เพื่อให้ทันขายนะหรือว่าสำหรับคนที่จะทำกระทงขายหรืออะไรก็ตามนะ แต่ส่วนใหญ่แล้วเนี่ย เขาก็จะทำวันนั้นแหละแล้วก็ลอยวันนั้นเลยนะ ก็คือ ทำวันลอยกระทงนั้นแหละนะคะ โดยอุปกรณ์นะคะ ก็จะมี ก็จะใช้อุปกรณ์ที่เรามีทั่วไปนะโดยที่เราไม่ต้องซื้อนะก็ส่วนใหญ่ก็วัสดุที่ใช้เนี่ย ก็จะเป็นต้นกล้วยนะ ต้นกล้วยก็จะใช้ได้หมดนะ ใช้ทั้งต้นเลย ต้นนะคะ ก็เอามาตัด ตัดนะคะ เป็นตัวฐานกระทงนะ แล้วก็ใช้ใบตองนะ ใบตอง ก็คือ ตัวใบกล้วยนั้นแหละ แล้วก็มาตัดเป็นแผ่นๆ นะ แล้วเราก็มาพับนะคะ ให้เป็นรูปแบบที่สวยงามนะคะ แล้วก็มาติดประดับที่ตัวกระทงนะคะ แล้วก็ประดับด้วยพวกดอกไม้อะไรอีกนิดหน่อยนะคะ

ภาพที่สามค่ะ ภาพที่สามนะคะ หลังจากที่เด็กเริ่มทำฐานกระทงนะคะ เริ่มที่จะประดับตกแต่งได้สวยงามแล้วใช่ไหมคะ เห็นไหมคะ ก็ใช้ใบตองนะคะ มาห่อหุ้มนะคะ เป็นสีเขียวๆ นะหุ้มไว้นะ กันขอบนะคะ แล้วก็ตั้งขึ้นมานะคะ ลักษณะเป็นแบบ เป็นงุ้มๆ เข้านะคะ หรืออาจจะเป็นทรงดอกไม้อะไรยังงี้นะคะ แล้วก็ประดับตกแต่งด้วยดอกไม้สีชมพูนะคะ หลังจากนั้นเด็กคนนี้นะคะ เขาก็ใช้เทียนนะ เอาเทียนหนึ่งแท่งนะคะ แล้วก็ธูปนะคะ ธูปสามก้านนะคะ เอามาเสียบไว้ที่ ที่กระทงนะคะ เสียบไว้ที่ตรงกลางกระทงนะคะ ก็จะมีธูปนะคะ แล้วก็มีเทียนเป็นเทียนสีขาวๆ อยู่นะคะ เสียบไว้ตรงกลางนะคะ

ภาพที่สี่ค่ะ สำหรับเทศกาลลอยกระทงเนี่ย ก็ถือว่าเป็นเทศกาลที่ค่อนข้างใหญ่เลยทีเดียวนะคะ ในบางจังหวัดนะหรือจริงๆ แล้วสำหรับทุกจังหวัดเลยนะคะ ก็ในบางจังหวัดเนี่ย ก็จะมีการแข่งขันนะ จัดการแข่งขันที่ใหญ่โตเลยทีเดียวนะ เป็นการแข่งขันกระทงที่ใหญ่ที่สุดหรือกระทงที่สวยงามที่สุดอะไรยังงี้นะคะ ก็จะมีการประกวดทุกปีนะก็เป็นการสร้างความสนุกสนานนะ สร้าง เขาเรียกสร้างกิจกรรมนะให้กับคนพื้นที่นะคะ คนท้องถิ่นนะได้มาร่วมกิจกรรมกันนะคะ โดยในภาพนี้เราก็จะเห็นเป็นยังไงคะ เป็นขบวนรถนะ เป็นรถ จริงๆ ขบวน ก็คือ เป็นแบบหลายๆ รถหลายๆ คันนะ มาร่วมขบวนด้วยกันนะ แต่ในภาพเนี่ย เราเห็นรถอยู่หนึ่งคันนะคะ โดยบนรถเนี่ย ถูกดัดแปลงนะ ก็เป็นรถกระบะนะคะ ถูกดัดแปลงนะ ด้านบนก็เป็น มีคนสองคนนะคะ ที่กำลังยืนอยู่ข้างๆ กระทง กระทงอันใหญ่ๆ เลยนะคะ ที่มีลักษณะกี่ชั้นอะ หนึ่ง สอง สาม สี่ ชั้นนะคะ ขึ้นไปสูงขึ้นไปลักษณะคล้ายๆ เจดีย์เลยนะคะ แล้วก็ตกแต่งแบบสวยงามนะคะ ก็ลักษณะนี้ ก็คือ เป็นกระทงประกวดแน่นอนนะคะ พวกกระทงประกวดเนี่ย เวลาช่วงเทศกาลเขาก็มาขับรถใช่ไหมคะ เป็นขบวนนะคะ แล้วก็โชว์แล้วอาจจะมีเปิดเพลงมีการรำไทยมีอะไรไปด้วยนะคะ ก็จะเป็นกิจกรรมของแต่ละจังหวัดไปนะคะ

ภาพที่ห้าค่ะ อย่างที่บอกนะคะ วันลอยกระทงนะคะ จะตรงกับวันที่พระจันทร์เต็มดวงนะคะ หรือว่าเขาเรียกว่าวันขึ้นสิบห้าค่ำเดือนสิบสองนะคะ ตามปฏิทินจันทรคตินะคะ ก็ในภาพเราก็จะเห็นเป็นริมแม่น้ำนะคะ อาจจะเป็นริมทุ่งนาที่ไหนสักแห่งหนึ่งนะคะ เป็นไร่สวนที่ไหนสักแห่งหนึ่งนะ ในตอนกลางคืนนะคะ แล้วก็มีพระจันทร์เต็มดวงนะ แล้วก็รอบๆ ข้างก็เห็นดาวด้วยนะ ก็จะมีดาวส่องแสงแข่งกับพระจันทร์ด้วยนะคะ พระจันทร์เต็มดวงนะทำให้ส่องสว่างเต็มท้องฟ้านะคะ ดังนั้นเนี่ย เราสามารถมองเห็นได้รางๆ นะคะ ในความมืดนะคะ คือว่าไม่ได้มืดมากจนเกินไปนะ อย่างในภาพเนี่ย ก็จะเป็น มีเขาเรียกว่า มีชาน เขาเรียกว่าอะไรอะ เป็น[ชานชลา] เป็นสะพานออกมานะคะ ต่อมาจากริมทางนะเพื่อให้เราเนี่ย เดินมาถึงบริเวณตรงริมคลองหรือว่าริมแม่น้ำได้นะคะ

ภาพที่หกค่ะ ภาพที่หกนะคะ ก็ถ้าตามเทศกาลแล้วเนี่ย ก็เป็นขั้นตอนใช่ไหมคะ เวลาที่เรา ทำไมเราถึงมาลอยกระทงใช่ไหมคะ เพื่อที่เราจะต้องการมาขอขมานะคะ หรือว่าทำความเคารพนะกับพระแม่คงคา หรือว่าเป็น มาทำความเคารพขอขมากับแม่น้ำนะคะ ซึ่งในตลอดปีนี้นะ เราได้ใช้แม่น้ำนะ ใช้ประโยชน์จากแม่น้ำนะ อาจจะเช่นใช้กิน ใช้ดื่ม ใช้ล้างหรืออะไรยังงี้ก็ตามนะคะ หรือว่าใช้เอาขึ้นมาทำ เขาเรียกว่า เอามาทำสวนทำอะไรพวกนี้นะคะ และในตลอดปีที่ผ่านมาเนี่ย เราอาจจะได้ทำ เขาเรียกทำไม่ดีนะ ทำไม่ดีกับแม่น้ำ เช่นอาจจะทิ้งขยะลงไปในแม่น้ำนะคะ หรืออาจจะให้แม่น้ำเสียหายนะ ก็ตามประเพณีแล้วเนี่ย เราก็ต้องเป็นเหมือนการกับขอโทษนะคะ ขอขมาแม่น้ำด้วยนะคะ จึงมีเทศกาลหรือว่ามีประเพณีการลอยกระทงขึ้นมานะคะ ในภาพนี้ภาพที่หกเราก็จะเห็นสองแม่ลูกนะคะ ที่เดินมาด้วยกันนะคะ เดินมาที่ชายน้ำนะคะ ทั้งสองคนเดินมาที่ชายน้ำก็อยู่ที่บริเวณริมขอบนะคะ ของแม่น้ำนะคะ หรือว่าอาจจะเป็นคลองตามวัดตามจังหวัดตามสถานที่ต่างๆ ก็ได้นะคะ ก็มายืนอยู่ที่ชายน้ำแล้วก็ยืนถือกระทงคนละหนึ่งใบนะคะ เป็นกระทงเป็นใบหรือเป็นอันก็ได้นะคะ ในกระทงนั้นเนี่ย ก็ของเด็กก็จะเล็กหน่อยนะของแม่ก็จะใหญ่หน่อยนะคะ เด็กที่ใส่เสื้อสีเหลืองนะคะ จะมีกระทงที่เสียบธูปกับเทียนไว้แล้วนะคะ ส่วนแม่นะคะ ที่ใส่เสื้อสีส้มนะ ก็ถือกระทงใบใหญ่หน่อยนะคะ ที่มีเสียบธูปกับเทียนไว้แล้วนะคะ

ภาพที่เจ็ดค่ะ ขั้นตอนนะคะ ก็หลังจากที่เตรียมพร้อมแล้วใช่ไหมคะ แล้วก็จะต้องมีการจุดธูปและเทียนนะคะ อะในกระทงนั้นที่มีธูปและเทียนอยู่นะคะ เราก็จะเห็นมีกระทงนะคะ ฝั่งซ้ายแล้วฝั่งขวานะ ฝั่งซ้ายก็จะมีเทียนนะคะ ก็ใช้ คนก็จะใช้มือนะคะ จุดไม้ขีดนะคะ จุดไม้ขีดจุดไฟแล้วก็มาจุดที่เทียนก่อนนะคะ และหลังจากนั้นก็จุดธูปนะคะ ค่ะ ก็จะเห็นนะคะ แสงไฟก็จะอยู่ที่เทียนแล้วก็มีแสงไฟอยู่ที่ธูปด้วยนะคะ จุดให้ติดทั้งสองอย่างนะคะ

ภาพที่แปดค่ะ ภาพที่แปดนะคะ ก็หลังจากที่จุดธูปเทียนเสร็จเรียบร้อยแล้วใช่ไหมคะ ก็ สองแม่ลูกก็นั่งลงนะคะ ที่ริมน้ำนะคะ แล้วก็ทำการอธิษฐานนะ เหมือนกับว่ายก ยกกระทงขึ้นมานะทำการอธิษฐานนะคะ โดยในที่เนี่ย ก็อธิษฐานก็ เช่น ขอขมาขอโทษนะคะ ที่ทำผิดต่อพระแม่คงคาหรือว่าแม่น้ำนะคะ ตลอดปีที่ผ่านมานะคะ ว่าทำอะไรไปบ้างนะต้องขอโทษด้วยนะคะ หรือไม่ก็เป็นการ เขาเรียกว่าเป็นความเชื่อนะคะ ที่ต้องการปล่อยความทุกข์ความโศกความเศร้านะคะ ให้ไหลลอยไปกับแม่น้ำนะคะ คือว่าให้เป็นการปลดสิ่งเศร้านะคะ ปลดสิ่งที่เรารู้สึกมีความทุกข์อยู่นะคะ ปลดไปนะคะ ให้ไหลตามแม่น้ำไปนะคะ ก็ในที่นี้ก็อธิษฐานหรืออาจจะขอพรให้ตัวเองโชคดีนะคะ ขอให้พวกความทุกข์ความโศกความเศร้านั้นก็ได้หายไปด้วยนะคะ ให้ลอยไปกับแม่น้ำ ก็คือ ให้หายไปเลยนั้นเองนะคะ ก็ในภาพสองแม่ลูกนั้นก็ถือกระทงขึ้นมานะคะ ขึ้นมาจบ จบ เขาเรียกว่าขึ้นเอามาชิดที่หน้าอกของตัวเองนะเอามาจบที่หน้าอกนะคะ แล้วก็ทำการอธิษฐานไปนะคะ

ภาพที่เก้าค่ะ ภาพที่เก้าฮะ ทั้งสองนะคะ หลังจากที่อธิษฐานเสร็จแล้วยังไงคะ ก็วางกระทงนะคะ เขาเรียกว่าวางกระทงลงบนผิวน้ำใช่ไหมคะ วางกระทงลงบนผิวน้ำ ถ้าการวางเฉยๆ เนี่ย กระทงมันก็จะไม่ไปไหนใช่ไหมคะ นอกจากว่าน้ำแรงจริงๆ นะ น้ำมันถึงจะพัดไปใช่ไหมคะ เขาก็เลยวางกระทงบนผิวน้ำ

แล้วภาพที่สิบค่ะ ภาพที่สิบเมื่อวางบนผิวน้ำแล้วเนี่ย กระทงมันจะยังอยู่เฉยๆ นะ เพราะแม่น้ำไม่ค่อยไหลแรงมากนะคะ ทั้งสองคนเนี่ย ต้องใช้มือนะคะ ใช้มือช่วยกวักนะ ช่วยวักน้ำนะคะ หรือเป็นการช่วยดันวักน้ำไปข้างหน้าวักน้ำไปข้างหน้า เพื่อเป็นการช่วยดันให้กระทงเนี่ย มันไปข้างหน้ามากขึ้นนะคะ กระทงมันจะได้ไหลไปนะ การที่กระทงไหลไปเนี่ย ก็คือ เหมือนกับว่า คล้ายๆ กับว่ามันไหลไปด้วยความสวยงามในช่วง ช่องทางที่สวยงามนะคะ คนที่ลอยก็จะมีความสุขใช่ไหมคะ แต่ว่าถ้ากระทงมันไหลไปติดตามขอบเนี่ย คนก็รู้สึกว่ามันไม่ค่อยสำเร็จอะ ต้องไปเอาไม้เขี่ยมาให้มันไหลไปตามทางของมันไปอะนะคะ

ส่วนภาพที่สิบเอ็ดนะคะ ภาพที่สิบเอ็ด ในประเพณีลอยกระทงนะคะ ในหลายๆ จังหวัดเนี่ย ก็มีการฉลองกันแบบ แตกต่างค่อนข้างแตกต่างกันไปนะคะ อย่างในจังหวัดทางภาคเหนือนะหรือว่าจังหวัดเชียงใหม่อะไรอย่างเงี่ยนะคะ ก็จะมีการ นอกจากการลอยกระทงแล้วเนี่ย ก็จะมีการลอยยี่เป็งนะ การลอยยี่เป็ง หรือว่าเป็นการลอยโคมลอยนะคะ ปล่อยโคมลอยนะคะ โคมลอยเนี่ย มันทำมาจาก เป็นเหมือนกับว่าทำเป็นพลาสติกบางๆ หรือว่าเป็นกระดาษบางๆ นะคะ ทำเป็นลักษณะเป็นสี่เหลี่ยมหรือว่าเป็นกลมๆ ก็ได้นะคะ แล้วก็ถ้าเวลา แล้วเราก็สามารถจุดไฟตรงกลางนะสังเกตในรูปนะคะ เราจุดไฟตรงกลางนะเพื่อให้เกิดควันใช่ไหมเกิดควันแล้วให้เหมือนเป็นการเกิดก๊าซนะคะ แล้วก็มันก็จะได้ลอยขึ้นไปบนท้องฟ้านะคะ ก็ในภาพเราจะเห็นมีเด็กผู้ชายอยู่สองคนนะคะ กำลังช่วยกันลอยยี่เป็งอยู่หรือว่าลอยโคมลอยอยู่นั้นเองนะคะ ถ้าเป็นภาษากลางนะ ตัวยี่เป็งหรือโคมลอยนี้เนี่ย มีสีเหลืองนะคะ เป็นกระดาษสีเหลืองนะแล้วก็จุดไฟเสร็จเรียบร้อยแล้วนะคะ อยู่ตรงกลางนะแล้วก็ลักษณะ ก็คือ อากาศเขาเรียกว่าก๊าซอะไรค่อนข้างโอเคแล้ว ก็คือ พร้อมที่จะปล่อยลอยขึ้นไปบนท้องฟ้าได้นะคะ

ภาพที่สิบสองค่ะ ภาพที่สิบสอง ก็เด็กทั้งสองคนในภาพนี้เราจะเห็นภาพกว้างขึ้นใช่ไหมคะ ก็คือ ไม่ได้มีแค่โคมลอยแค่อันเดียวเนอะ แต่บนท้องฟ้านั้นมีโคมลอยอยู่ มีอยู่หกอันนะคะ ก็คือ คนอื่นลอยขึ้นไปแล้วนะคะ เด็กสองคนนี้ก็ลอยตามขึ้นไปทีหลังนะ เขาเรียกว่าลอยโคมลอยตามขึ้นไปทีหลังนะคะ ก็โคมลอยนี้เนี่ย ก็จะมีลักษณะเป็นยังไงคะ เป็นเหลี่ยมๆ ทรงเหลี่ยมๆ สูงๆ นะ แล้วก็ด้านในจะโปร่งนะคะ แล้วตรงกลางด้านล่างเนี่ย แล้วก็เป็นการจุดไฟหรือว่าเผาไฟนะ ทำให้เกิดไฟเกิดก๊าซนะคะ แล้วมันก็จะมีการพองตัวนะคะ เขาเรียกว่ามีอากาศมีความกดอากาศเข้าไปอยู่ข้างในแล้วทำให้มันลอยขึ้นได้นะคะ เด็กทั้งสองคนก็ดีใจนะทำตามประเพณีนะ ก็ลอย อาจจะเป็นสิ่ง[ชั่วร้าย] ความเครียด ความอะไรอะ ความไม่ดีของตัวเองลอยขึ้นไปนะ ก็เป็นความเชื่อของท้องถิ่นแต่ละท้องถิ่นนะคะ

ภาพที่สิบสามค่ะ แต่ว่าในปัจจุบันนี้นะคะ เมื่อสมัยก่อนนี้อาจจะลอยได้ ก็คือ ไม่ค่อยเป็นอะไรมากใช่ไหมคะ เพราะว่าการเดินทางโดยเครื่องบินไม่ค่อยมีเยอะเหมือนในทุกวันนี้ แต่ในทุกวันนี้เนี่ย การเดินทางโดยเครื่องบินเนี่ย มันค่อนข้างเป็นเรื่องปกติแล้วนะ ดังนั้นเนี่ย ในการลอยยี่เป็งเนี่ย หรือว่าลอยโคมลอยเนี่ย มันจะส่งผลกระทบต่อการเดินทางด้านบนฟ้าด้วยนะคะ ซึ่งมันเป็นอันตรายต่อเครื่องบินด้วยนะ ทำให้วิสัยทัศน์ของคนที่ขับเครื่องบินเนี่ย อาจจะมองเห็นไม่ชัดหรืออาจจะเห็นเป็นวัตถุที่ มันอาจจะมาทำให้เครื่องยนต์หรือทำให้เครื่องยนต์ของเครื่องบินเนี่ย มีปัญหาได้ ถ้าเกิดว่ามันเผลอมาติดเครื่องบินนะคะ ถ้าเกิดว่าเครื่องบิน บินต่ำมาในระดับที่ตัวโคมลอยเนี่ย มันบินขึ้นไปถึงนะคะ เพราะว่าโคมลอยเนี่ย ถ้ามันมีแรงอัดดีๆ ใช่ไหมคะ มันก็จะลอยไปได้ค่อนข้างสูงเลยทีเดียวนะคะ ก็ในปัจจุบันนี้มัน ก็คือ เป็นเรื่องที่ค่อนข้างอันตรายนะคะ สำหรับเครื่องบินด้วยนะคะ แล้วก็ถ้าเกิดว่าตัวโคมลอยที่มันตกลงมาด้วยนะคะ ก็เป็นอันตรายต่อบ้านของชาวบ้านเหมือนกัน เพราะว่ามันมีไฟอยู่ใช่ไหม โคมลอยที่มันไม่สมบูรณ์นะ มันก็ไม่ได้ดับโดยทันทีใช่ไหมคะ บางทีมันตกลงมานะแล้วก็ทำให้เกิดไฟไหม้บ้าน หรือว่าไฟไหม้ตามสวนตามป่าตามอะไรได้นะคะ มันก็เป็นเรื่องที่ไม่ถูกต้องนะคะ ซึ่งในปัจจุบันก็ถือว่าจริงๆ แล้วก็ผิดกฎเหมือนกันนะคะ ผิดกฎหมาย เขาก็เหมือนก็ ยังไม่ทันเป็นกฎหมายแต่ว่าเป็นการรณรงค์ให้ไม่นะคะ ไม่ทำนะคะ ไม่พยายาม ไม่ลอยโคมไฟนะคะ เพราะว่ามันเป็นอันตรายต่อคนอื่น

ภาพที่สิบสี่ค่ะ ในช่วงเทศกาลลอยกระทงนะคะ นอกจากที่จะมีการทำกระทงแล้วนะคะ แข่งกันประกวดกระทงที่สวยที่สุดแล้วนะคะ หรือว่าอาจจะมีเทศกาลงานวัดงานกิจกรรมต่างๆ แล้วนะคะ ยังจะมีการประกวดคนที่สวยที่สุดนะคะ ในช่วงลอยกระทงด้วย หรือว่าเขาเรียกว่าประกวดนางนพมาศนั้นเองนะคะ ในแต่ละจังหวัดนะคะ หรือว่าในแต่ละพื้นที่นะคะ ก็จะมีการจัดนะคะ แข่งเขาเรียกว่าเป็นประกวดนางงามขึ้นมานะคะ เป็นนางงามย่อยๆ นะคะ ในระดับท้องถิ่นนะคะ อย่างในภาพที่สิบสี่เนี่ย ก็จะเป็นกิจกรรม เป็นการประกวดนางนพมาศนะคะ โดยที่ให้สาวสวยนะคะ สาวสวยคนที่คิดว่าตัวเองสวยหรือว่าคนที่อยากจะมาประกวดนะคะ ขึ้นมาประกวดที่เวทีนะ แล้วก็มีการแต่งชุดสวยงามนะ แต่งชุดไทยโบราณนะคะ เป็นชุดไทยนะเป็นการย้อนยุคอะนะคะ แต่งชุดไทยที่สวยงามนะคะ แล้วก็แต่งตัวแต่งเครื่องทรงผมนะคะ ประดับด้วยเครื่องประดับที่เป็นแบบไทยๆ นะคะ แล้วก็ทำกิจกรรมแบบไทยๆ มาประกวดกัน อย่างในภาพนี้ภาพที่สิบสี่นะคะ ก็มีคนประกวดอยู่ในภาพเราเห็นมีอยู่สี่คนนะ แล้วก็พูดว่ามีคนเข้ารอบอยู่สี่คนนะคะ แล้วคนแรกใส่ชุดไทยสีส้ม คนที่สองใส่ชุดไทยนะคะ ที่มีสไบสีชมพูทั้งชุดสีชมพู คนที่สามก็ใส่ชุดไทยสี่เหลืองนะคะ คนที่สี่ใส่ชุดไทยสีฟ้านะคะ แล้วก็ถือเป็นช่วงที่ตรงบริเวณเอวก็จะมีสีเขียวๆ นะคะ มีขอบเขียวอยู่ด้วยนะคะ แล้วก็แต่งชุดไทยทุกคนทั้งหมดนะคะ

ภาพที่สิบห้าค่ะ ค่ะ แล้วก็เจ้าหน้าที่ไม่ใช่เจ้าหน้าที่ เป็นพิธีกรนะคะ ก็จะมาประกาศรางวัลนะคะ ประกาศรางวัลว่า ใครที่ได้รับรางวัลนะ นางนพมาศประจำปีนะคะ อย่างเช่น ปีนี้ก็เป็นปีสองพันห้าร้อยเท่าไหร่อะ ห้าสิบเก้านะคะ ก็ประกวดคนที่ได้รางวัลปีสองพันห้าร้อยห้าสิบเก้าก็ได้รับรางวัลนางนพมาศนะคะ ก็คือ ในภาพนี้เป็นผู้หญิงที่ใส่เสื้อสีชมพูนะคะ แล้วก็พิธีกรนะคะ ก็เอาดอกไม้นะคะ มาให้เป็นกำลังใจนะ หรือในบางครั้งก็จะได้รับเป็นเงินนะคะ หรือว่าเป็นของขวัญเป็นอะไรเล็กๆ น้อยๆ นะคะ สำหรับผู้เข้าประกวดนะคะ ที่เข้ามาประกวดนางงามนพมาศของแต่ละปีด้วยนะคะ โดยในภาพพิธีกรก็มอบดอกไม้นะคะ ช่อสวยงาม ส่งให้กับคนที่ได้รางวัลนะคะ แล้วคนที่ได้รางวัลก็ไหว้นะคะ ไหว้รับขอบคุณนะคะ พิธีกรที่มอบรางวัลให้นะคะ

ค่ะ นี้ก็เป็นกิจกรรมนะคะ ในช่วงวันลอยกระทงนะคะ ก็มีหลายๆ อย่างนะคะ ก็ต้องค่อยติดตามนะคะ พวกตามจังหวัดหรือว่าแต่ละท้องที่นะคะ ว่าเขามีกิจกรรมอะไรบ้าง แต่โดยหลักๆ แล้วส่วนใหญ่ก็คือว่าทุกวัดนะคะ ก็จะมีกิจกรรมนะคะ เพราะว่าคนเนี่ย ก็จะชอบไปเขาเรียกไปทำกิจกรรมที่วัดนะคะ ไปไหว้พระแล้วก็สามารถไปลอยกระทงที่วัดได้ด้วยนะ เพราะว่าวัดส่วนใหญ่ที่ประเทศไทยเนี่ย จะติดคลองนะคะ อยู่ติดคลองนะ ดังนั้นเนี่ย คนที่ไปลอยกระทงเนี่ย ถ้าเข้าวัดไปก็จะค่อนข้างสะดวกนะคะ

ค่ะ สำหรับภาพนี้นะคะ ก็มีเพียงเท่านี้นะคะ เอาไว้เจอกันในภาพต่อๆ ไปนะคะ สวัสดีค่ะ